Αθήνα, Πέμπτη 21 Μαρτίου 2019


**Δελτίο Τύπου**

**Κορυφαίες Συναντήσεις στις *Συγκλίσεις*!**

**Μοχάμεντ Γιουνούς & Χανς Γιόακιμ Σελνχούμπερ   
στην χώρα μας για το Convergences Greece Forum/Συγκλίσεις**

**1 & 2 Απριλίου 2019**

**Υπό την Αιγίδα της Α.Ε. του Προέδρου της Δημοκρατίας κυρίου Προκοπίου Παυλοπούλου**

**Μία κορυφαία συνάντηση που ελκύει το ενδιαφέρον σε διεθνές επίπεδο**, θα πραγματοποιηθεί στο πλαίσιο του **Convergences Greece Forum-Συγκλίσεις**, που διοργανώνεται φέτος για πρώτη φορά στην χώρα μας **1 & 2 Απριλίου** και που **φέρνει κοντά τους αντίθετους κόσμους για μία Ελλάδα με Μηδέν Αποκλεισμό, Μηδέν Αποτύπωμα Άνθρακα, Μηδέν Φτώχεια!**   
Ο **βραβευμένος με το Νόμπελ Ειρήνης (2006), τραπεζίτης των φτωχών** από το Μπαγκλαντές, οικονομολόγος **[Μοχάμεντ Γιουνούς](https://en.wikipedia.org/wiki/Muhammad_Yunus)** και ίσως **ο σημαντικότερος επιστήμονας στον τομέα της κλιματικής αλλαγής,** o Γερμανός καθηγητής **[Χανς Γιόακιμ Σελνχούμπερ](https://en.wikipedia.org/wiki/Hans_Joachim_Schellnhuber)**, σύμβουλος της Άγκελα Μέρκελ, και του Πάπα Φραγκίσκου, θα βρεθούν μαζί επί σκηνής στο **ιστορικό Θέατρο Ολύμπια** στην **εναρκτήρια εκδήλωση του Φόρουμ την Δευτέρα 1η Απριλίου, στις 7:30μ.μ.** για να μιλήσουν για **ένα βιώσιμο μέλλον και την δύναμη που έχει ο καθένας μας ώστε να συμβάλλει ενεργά προς αυτό**.  
Μαζί τους o ο [**Σταύρος Μπένος**](https://el.wikipedia.org/wiki/%CE%A3%CF%84%CE%B1%CF%8D%CF%81%CE%BF%CF%82_%CE%9C%CF%80%CE%AD%CE%BD%CE%BF%CF%82) πρωτοπόρος των συγκλίσεων στη χώρα μας, ιδρυτής της κίνησης πολιτών για την ανάδειξη των αρχαίων θεάτρων *ΔΙΑΖΩΜΑ* και ο [**Ντον Μάλαν**](https://en.wikipedia.org/wiki/Don_Mullan)διακεκριμένος Ιρλανδός συγγραφέας, παραγωγός ταινιών, φωτογράφος και ανθρωπιστής.   
Για τις ***Συγκλίσεις*** έρχεται στην χώρα μας και η [**Τζίνα Μπελαφόντε**](https://www.sankofa.org/whoweare//gina-belafonte-executive-director), συνδιευθύντρια της οργάνωσης για την κοινωνική δικαιοσύνη *Sankofa***,**που ίδρυσε ο πατέρας της Harry Belafonte, η οποία και θα συντονίσει την εναρκτήρια εκδήλωση.

**Οι εργασίες του Convergences Greece Forum / Συγκλίσεις** θα πραγματοποιηθούν τη επομένη, **Τρίτη 2 Απριλίου** στο **The Hub Events,** εστιάζοντας στον **Στόχο Βιώσιμης Ανάπτυξης των Ηνωμένων Εθνών Ν.11 «Βιώσιμες Πόλεις και Κοινότητες»,** για να αναδείξουν τις βέλτιστες πρακτικές της χώρας μας, αλλά και να δημιουργήσουν γόνιμο έδαφος για συγκλίσεις και συνεργασίες. **Ίσως για πρώτη φορά στην χώρα μας, συναντιούνται τόσοι διαφορετικοί φορείς γύρω από το ίδιο τραπέζι**. Οργανισμοί, εταιρείες, ιδιωτικοί και δημόσιοι φορείς, εκπρόσωποι των Μ.Μ.Ε., ακαδημαϊκοί, φοιτητές και πολίτες συνομιλούν **όχι για να ανακυκλώσουν τα προβλήματα, αλλά για να αναζητήσουν από κοινού τις βιώσιμες λύσεις στα πιο σημαντικά ζητήματα που αντιμετωπίζει η χώρα μας.**

Αξίζει να σημειωθεί ότι το Convergences Greece Forum, δεν θα μπορούσε παρά να ξεκινήσει ήδη με μία μεγάλη “Σύγκλιση”, αυτή **της Αλεξάνδρας Μητσοτάκη,** Προέδρου και Συνιδρύτριας του World Human Forum, που διοργανώνει το Convergences Greece Forum με **τον Ανδρέα Παπανδρέου,** Συμπρόεδρο του UN SDSN Greece, φορέα που αποτελεί βασικό συνεργάτη του Φόρουμ!

Με **έδρα την Γαλλία, το Convergences Forum** εδώ και 10 χρόνια, αποτελεί την κύρια πλατφόρμα προβληματισμού, κινητοποίησης και ευρέσεως λύσεων πάνω στα σημαντικότερα θέματα του πλανήτη, με 240 Οργανισμούς-Εταίρους και περισσότερους από 5.000 συμμετέχοντες κάθε χρόνο! Το Forum τελεί υπό **την αιγίδα του Προέδρου της Γαλλικής Δημοκρατίας Emmanuel Macron.**

*Στον ακόλουθο σύνδεσμο μπορείτε να βρείτε τις συνοδευτικές φωτογραφίες >*[*https://www.dropbox.com/sh/duocojm2zs408lc/AAC-WLlLEEljZ3coIF8LcBwna?dl=0*](https://www.dropbox.com/sh/duocojm2zs408lc/AAC-WLlLEEljZ3coIF8LcBwna?dl=0)

Περισσότερες πληροφορίες στο [www.convergences.gr](http://www.convergences.gr)

*\*Η παρακολούθηση τόσο της εναρκτήριας εκδήλωσης 1 Απριλίου, όσο και του forum που θα πραγματοποιηθεί στο The Hub Events (Αλκμήνης 5, 118 54 Αθήνα) στις 2 Απριλίου είναι δωρεάν αλλά απαιτείται προεγγραφή στο* [*www.convergences.gr*](http://www.convergences.gr).*.*

**Περισσότερες πληροφορίες**Μυρτώ Βουνάτσου  
myrto@worldhumanforum.earth  
699 2707000

Με την παράκληση της δημοσιεύσεως

Οι συνεργαζόμενοι φορείς, υποστηρικτές και χορηγοί του Convergence Greece Forum

ακολουθούν στην επόμενη σελίδα

